# Cas Vela

El cas Vela és un presumpte cas de corrupció política vinculada a José Manuel Vela Bargues (PP), que era Conseller d'Hisenda i Administració Pública de la Generalitat Valenciana. Durant un ple de les Corts Valencianes, diferents mitjans de comunicació reporten com el conseller José Manuel Vela Bargues entrega un informe elaborat per part de la Intervenció General de la Generalitat Valenciana i destinat al jutjat que instrueix el cas Cooperació a una de les parts del procés judicial, concretament al diputat de les Corts Valencianes (exsíndic del grup parlamentari del Partit Popular i exconseller de Solidaritat i Ciutadania) Rafael Blasco Castany, imputat pels delictes de frau de subvencions, prevaricació, suborn, tràfic d'influències, malversació de cabals públics i falsedat documental. S'investiguen aquests fets, que podrien ser constitutius de delicte de revelació de secrets.
En l'actualitat aquest cas es troba en fase d'instrucció al Jutjat d'Instrucció número 6 de València, ja que el Tribunal Superior de Justícia de la Comunitat Valenciana, on s'instruïa inicialment, es va declarar incompetent després que José Manuel Vela Bargues dimitira del seu càrrec al Govern valencià.

## Persones imputades

* José Manuel Vela Bargues, que era Conseller d'Hisenda i Administració Pública de la Generalitat Valenciana en el moment dels fets i que dimití després de la seua imputació judicial. Està imputat per un presumpte delicte de revelació de secrets.
* Salvador Hernándiz García, que era Interventor General de la Generalitat Valenciana en els moments dels fets i que fou destituït després de la seua imputació judicial. Està imputat per un presumpte delicte de revelació de secrets.

## Cronologia

* 21 de novembre de 2012: Diferents mitjans de comunicació publiquen que, durant un ple de les Corts Valencianes, el conseller José Manuel Vela Bargues ha entregat un informe elaborat per part de la Intervenció General de la Generalitat Valenciana i destinat al jutjat que instrueix el cas Cooperació a una de les parts del procés judicial, concretament al diputat de les Corts Valencianes (exsíndic del grup parlamentari del Partit Popular i exconseller de Solidaritat i Ciutadania) Rafael Blasco Castany, imputat pels delictes de frau de subvencions, prevaricació, suborn, tràfic d'influències, malversació de cabals públics i falsedat documental. La jutge d'instrucció del cas Cooperació, la magistrada del Tribunal Superior de Justícia de la Comunitat Valenciana María Pía Calderón, ha ordenat la Fiscalia que investigue els fets, que podrien ser constitutius de delicte de revelació de secrets. La Conselleria d'Hisenda i Administració Pública ha emès un comunicat negant els fets. Els grups polítics de l'oposició han demanat la seua dimissió.
* 28 de novembre de 2012: La Fiscalia denuncia el conseller José Manuel Vela Bargues pel presumpte delicte de revelació de secrets davant el Tribunal Superior de Justícia de la Comunitat Valenciana. Juntament amb el conseller José Manuel Vela Bargues, també és denunciat Salvador Hernándiz García, l'interventor general de la Generalitat Valenciana, i els presumptes delictes que es denuncien són revelació de secrets, infidelitat en la custòdia de documents i encobriment.
* 29 de novembre de 2012: El Tribunal Superior de Justícia de la Comunitat Valenciana admet a tràmit la denúncia de la Fiscalia i nomena com a jutge instructor de la causa al magistrat José Flors Maties.
* 30 de novembre de 2012: El conseller José Manuel Vela Bargues dimiteix com a Conseller d'Hisenda i Administració Pública de la Generalitat Valenciana. Hores després és imputat pel jutge instructor de la causa, el magistrat José Flors Maties, pel presumptes delictes de revelació de secrets, infidelitat en la custòdia de documents i encobriment.
* 5 de desembre de 2012: El magistrat José Flors Maties, jutge instructor del cas al Tribunal Superior de Justícia de la Comunitat Valenciana, renuncia a la instrucció del cas per no tindre competència objectiva en haver perdut la condició d'aforat José Manuel Vela Bargues amb la seu dimissió com a Conseller d'Hisenda i Administració Pública de la Generalitat Valenciana.

## Referències

* 1 2 J. García Gómez. «Vela facilita a Blasco un informe del interventor para el juez del caso ONG». Levante-EMV, 21-11-2012.
* 1 2 «¿Filtró un consejero valenciano del PP un informe confidencial a su compañero imputado Blasco?». El Plural, 21-11-2012. Arxivat de l'original el 2012-11-27. [Consulta: 16 gener 2013].
* ↑ J. Ferrandis, I. Zafra. «La juez pide investigar al consejero Vela por supuesta revelación de secretos». El País, 21-11-2012.
* ↑ N. Iglesias, S. Pitarch, J. G. G. «La juez pide investigar la filtración del informe de Vela a Blasco». Información, 22-11-2012.
* ↑ J. García Gómez. «La juez pide al fiscal que indague sobre la filtración de Vela a Blasco por si hay delito». Levante-EMV, 22-11-2012.
* ↑ «Hacienda niega que Vela facilitara a Blasco ningún informe del 'caso Cooperación'». El Mundo, 21-11-2012.
* ↑ «Piden la dimisión del conseller Vela por la presunta filtración a Blasco de un informe de ayudas a ONG». La Vanguardia, 21-11-2012.
* ↑ J. E. Tur. «Una posible filtración pone en duda la intención del Consell en su personación en el 'caso Cooperación'». El Diario, 22-11-2012.
* ↑ A. Beltran, J. Ferrandis. «La oposición carga contra un consejero de Hacienda en trance de ser imputado». El País, 22-11-2012.
* ↑ J. Ferrandis, A. Beltran. «La complicidad de Vela con Blasco paraliza el Consell y tensiona el PP». El País, 22-11-2012.
* ↑ «Alberto Fabra promete colaborar con la Fiscalía tras conocer su denuncia contra Vela». El Mundo, 28-11-2012.
* ↑ «La Fiscalía denuncia a Vela por revelación de secretos». El País, 28-11-2012.
* 1 2 I. Zafra. «El TSJ investiga al consejero de Hacienda por revelación de secretos». El País, 29-11-2012.
* ↑ R. Ferrando. «El TSJ investiga al conseller Vela y al interventor por tres delitos tras la filtración a Rafael Blasco». Levante-EMV, 30-11-2012.
* ↑ «Dimiteix el conseller d'Hisenda valencià just abans de ser imputat per la filtració del "cas Cooperació"». 324, 30-11-2012.
* ↑ «Dimiteix el conseller d'Hisenda valencià per la filtració de l'informe del cas Cooperació». Ara, 30-11-2012.
* ↑ «Vela dimite y el TSJ lo imputa por la filtración del informe a Blasco». Levante-EMV, 30-11-2012.
* ↑ I. Pérez, M. Gasparet. «Vela dimite como conseller dos horas antes de ser imputado: 'Soy inocente'». El Mundo, 30-11-2012.
* ↑ J. Ferrandis. «Dimite el consejero valenciano imputado por revelación de secretos». El País, 30-11-2012.
* ↑ L. L. David. «Dimiteix el conseller valencià d'Hisenda». El Periódico, 30-11-2012.
* ↑ J. C. Ferriol. «Vela ya tiene decidido dimitir como conseller». Las Provincias, 30-11-2012.
* ↑ T. Rodríguez. «Vela dimiteix després que el TSJ haja decidit investigar la presumpta filtració d'un informe a Blasco». El Punt Avui, 30-11-2012.
* ↑ «El jutge imputa Vela dues hores després de presentar la seua dimissió». El Punt Avui, 30-11-2012.
* ↑ «El consejero valenciano José Manuel Vela dimite por supuesta filtración en el 'caso Cooperación'». RTVE, 30-11-2012.
* ↑ «El conseller Vela anuncia la seua dimissió». RTVV, 30-11-2012.
* ↑ «El consejero de Hacienda, José Manuel Vela, dimite y es imputado por presunta filtración». La Sexta, 30-11-2012.
* ↑ «Dimiteix el conseller d'Hisenda valencià, José Manuel Vela, per una suposada filtració a Blasco». VilaWeb, 30-11-2012.
* ↑ «Flors renuncia a la competencia del ‘caso Vela’ tras la dimisión del consejero». El País, 05-12-2012.

## Vegeu també

* Cas Cooperació